**11/2017**

**פרוטוקול ישיבת וועד שהתקיימה ביום א' 09 ביולי 2017**

הישיבה התקיימה בחדר הסמינרים, מכון ב"ג לחקר ישראל והציונות. נקבעה לשעה 21:00.

משתתפים: **גיא רותם, אביבה לוי, מיכל ארנון, דובי רול**, **אייל גילת, אדם סלע .**

התנצלו: **רחל גור, מיכל מויאל.**

נוכחים: **רותי בוסקילה, גבריאלה פיירשטיין, רועי ליפשיץ, טלי אילני, אורלי גלעד.**

**סדר יום:**

1. **אישור פרוטוקול 18/6 + 25/6.**
2. **ממעבר למפגש.**
3. **הצל"ח.**
4. **שימושים בקרקע הציבורית הפתוחה מצפון לשכונת נווה בוקר.**
5. **קבורה בבית העלמין במדרשה.**
6. **בריכה ציבורית.**
7. **איש קשר מול הגדנ"ע.**
8. **אישור להצללה גן ילדים גני ילדים.**
9. **מדברן.**
10. **שונות.**

**דיון:**

1. **אישור פרוטוקולים:**
	1. פרוטוקול 18/6 - מאושר פה אחד.
	2. פרוטוקול 25/6 – מאושר פה אחד.
2. **ממעבר למפגש** – טלי אילני וגבי פיירשטיין מציגות את הנושא. השתתפו בקורס "מובילים שינוי סביבתי" שהתקיים במועצה, מבקשים להוביל כפרויקט קהילתי את טיפוח שצ"פ נווה בוקר ב'. במקור השצ"פ אמור לשמש כמקום מפגש, הרעיון ליצור מקום מזמין לקהילה. התושבים ייקחו אחריות על המקום שבו הם חיים. הפרויקט יתקדם במספר שלבים:

2.1 להבין מה הצרכים של התושבים המתגוררים בסמוך לשצ"פ.

2.2 לבנות תוכנית ולעבות את הקיים.

2.3 ליצור קבוצות עבודה לשינוי ולעבודה על כל חלק של השצ"פ. בנייה משותפת תיצור אחריות בקרב התושבים.

הרעיון הוא ליצור שייכות של הקהילה לשטח הציבורי הפתוח סביבה. מבקשים מהוועד להמשיך את הקיים, מבקשים להשתמש בהשקייה הקיימת, הצמחייה הקיימת...

תהיה ועדה מרכזת שתוודא כי בין כל התוכניות שהקבוצות השונות יגישו, תהיה שפה משותפת, על מנת ליצור רציפות בשצ"פ כולו.

הועד מבקש אישור של קונסטרוקטור ובדיקות שנתיות, לוודא שמבחינה בטיחותית כל המתקנים מאושרים.

הועד מברך על היוזמה.

היזמיות יגישו את התוכנית הסופית לאישור הועד ולאישור יועץ בטיחות . הועד ישלם עבור יועץ בטיחות, העלות לא צריכה להיות משולמת ע"י היוזמים.

כל עזרה הועד ישמח.

1. **הצל"ח** – רועי ליפשיץ נציג ההצל"ח מעדכן כי חברי ההצל"ח המכהנים, מחפשים נציגים נוספים להתנדבות בהצל"ח. מתחילים לעבוד ולבנות את תקציב תשע"ח. מקווים כי ימצא פתרון לבעיית כוח האדם במערכת. העמותה לא קיבלה אישור לגן רביעי מוכר שאינו רשמי. יש דעות שונות לגבי אופן המשך קיום העמותה. יש תושבים שחושבים להקים גנים פרטיים, כתוצאה מכך ירשמו פחות ילדים למערכת דבר שיקטין את מספר התקנים.

חשוב שההצל"ח יהיה חלק מהשיח אל מול המפעיל שיכנס לנהל את מערכת הגנים.

האם נכון מבחינה משפטית שזרוע של הועד (ועדה ציבורית לחינוך) תהיה מעורבת בניהול ותפעול מערכת הגנים אל מול המפעיל וההסתדרות?

1. **שימושים בקרקע הציבורית הפתוחה מצפון לשכונת נווה בוקר** – התושבים החיים בסמוך לנווה בוקר חיים בענן אבק, הפעילות של האוניברסיטה מפריעה ופוגעת בקרקע. גם פינת העיזים שהרכבים שנוסעים לפינה מעלים אבק. סיורי הביטחון של האוניברסיטה הופסקו במקום, אדם יבקש מבעלי העיזים שיקפידו לא לנסוע מהשביל הסמוך לשכונה. האם נכון לבקש מהאוניברסיטה שיפנו את המחקר שקיים בשטח מול נווה בוקר א'.

רמי מוסלי יוזמן לישיבת הועד הקרובה בכדי להעלות את הנושא.

**לסיכום**: מבקשים לזמן את רמי מוסלי לדון בשטחי מחקר. אדם / גיא ישוחחו עם האחראיים על פינת החי בכדי לצמצם מעבר של רכבים בשביל.

1. **קבורה בבית העלמין במדרשה** – ידון בישיבה הבאה כשרחל תהיה נוכחת.
2. **בריכה ציבורית** – רות בוסקילה שלחה מייל ובו קישורים לחוקים בנוגע לרעש ולעישון בשטח הבריכה. ביום חמישי היה אירוע בבריכה שהפריע מאוד לתושבי נווה צין. היה ניסיון לדבר עם מפעילי הבריכה, ללא הצלחה.

הועד אינו גוף אוכף חוק, יש צורך לפנות למשרד לאיכות הסביבה, למחלקת רישוי עסקים במועצה ולמשטרת ישראל. הבריכה אינה שייכת לוועד אלא לתאגיד. מציעים לקיים פגישה של תושבים עם מפעילי הבריכה. לאחר מכן להפעיל את כל מה שניתן עפ"י חוק כדי שיבינו שיש בעיה וצריך לעשות שינוי.

1. **איש קשר מול הגדנ"ע –** הייתה פנייה של קלי גליק לקחת את האחריות מדני כאיש הקשר אל מול הגדנ"עבכל הנוגע למפגעי רעש ובכלל **,** דני קיבל את האחריות מהועד, חשוב שהועד יעמיד איש קשר מתאים לתפקיד.

לסיכום: תיקבע פגישה עם דני גנות, אדם, דובי, ואורלי.

לגבי קלי להודיע לה שנעדכן.

יש להוציא קול קורא לנציג ועד אל מול הגדנ"ע.

1. **אישור להצללה גן ילדים גני ילדים –**  למרות שגן המשחקים בחורף נעים ויש בו שמש מלטפת, חשוב להצליל את גן המשחקים ליד מקלט הנוער, מכוון שגני הילדים יוצאים אל המשחקים בשעות היום.
2. עולה הצעה להצללת חלק מגן המשחקים ליד המקלט וחלק מגן המשחקים בשצ"פ של נווה בוקר א'.

לבחון כן להקים הצללה מכוון שהגנים במהלך היום יוצאים אל גן המשחקים ליד מקלט הנוער.

לפי התקציב לבחון הצללה נווה בוקר א' והצללה באזור גני הילדים.

1. **מדברן** – אירוע גדול כ-11,000 איש, יש חסרונות מאוד גדולים כמו האבק והרעש, צריך לבוא באמירה מאוד ברורה של היישוב לגבי קיום האירוע. מספר תושבים מהמועצה התפרנסו מהאירוע. חשוב שהועד יעביר מסר של מה כן ולא מה לא. צריך להציג את הצרכים של היישוב ולדרוש שיענו:

9.1 טיפול בענני האבק – תחילת טיפול ביום הפירוק.

9.2 לדאוג לכוון את הרמקולים כך שלא יפריעו.

בנוגע לציפור מחפשים מי יבסס את הבטון לפי מפרט.

**לסיכום:** הועד יעביר דרישה למועצה לטפל במפגעים ומציאת פתרונות רעש, תאורה ואבק.

1. **שונות:**

10.1 **מיכל ארנון -סיירת הורים –** למפגש ראשון של הורים מתנדבים הגיעו 5 הורים, מקיימים מפגש שני מחר. צריך מינימום של 3 הורים במשמרת. נמשיך לפרסם במידעון. יש קבוצת הורים שעוברת הדרכה עם מדריך חיצוני. צריך לתאם מול אדם – רב"ש היישוב באיזה יום עדיף שההורים יסיירו. אדם מציע שהצוות יהיה צוות התערבות במקרה הצורך.

10.2 **עבודת נוער –** בהמשך להחלטת הועד, פורסם במידעוןכי הועד מעוניין להעסיק נערים/ות בחודשי הקיץ. התקיימה שיחה עם הנערים שהביעו התעניינות, לפגישה הגיעו 15 נערים, רשומים כ - 20 נערים. יעבדו בקבוצות של 4 בין השעות 7:00 ל 11:00. יפגשו כל בוקר עם נציג הוועד, כל שבוע עובדים במקום אחר. יתחילו עם השצ"פ של נווה בוקר, המטרה שכל רביעיה עובדת שבוע שלם. יש לפרסם במידעון התקדמות, תמונות לפני ואחרי...

10.3 **נדנדה –** המשפחה תדאג לתיקון מסיבי יותר ולאישור קונסטרוקטור.

10.4 **פיצוצי מים בנווה צין –** יש לדאוג לטפל בפיצוצי מים בנווה צין. אורלי תבקש מהמועצה סיוע בשיקום ההשקייה בנווה צין.

10.5 **שטחים בין האשטרומים לבין המעונות –** המקום נראה מוזנח מאוד, כל דייר עושה בשטח כברצונו. השטח המדובר הינו שטח תאגיד.

רשמה: **אורלי גלעד**